**Szakmai beszámoló**

A beszámoló Dr. Karsai Zoltán egyéb önálló vállalkozó Ügyfél-azonosító: 1004138255 székhely: 7900 Szigetvár Akácos út 16. telephely 7981 Nemeske Fő út 52. alatti állatorvos eszköz beszerzésének eredményeit mutatja be.

Az eszközök a nagy és kisállatokkal kapcsolatos állatorvosi megelőző és gyógyító tevékenység szolgáltatásának minőségét, gyorsaságát és biztonságosságát nagymértékben növelte.

Az eszközök beszerzése a VP6-19.2.1.-82-8.1.3-17 kódszámú Szinergia Egyesület Mikrovállalkozások multiplikator támogatása felhíváshoz kapcsolódóan 2021.03.25-án 3329947296 iratazonosító számon benyújtott, és 2021.10.31-én kelt, Támogatói Okiratban (projektazonosító 3265815750) leírt Támogatásra alkalmas projekt megvalósításához történt.

A beszerzett Seamaty SMT-120V klinikai kémiai automata a helyszínen 15 perc alatt teljes biokémiai eredményeket szolgáltat. A gyors eredmény több területen is nagy előre lépést jelent.

1. A műtétek előtt látjuk kik azok a „rizikó páciensek”, akik műtétje elkerülendő így a korábbi esetleges súlyos kimenetelű műtéti balesetek nem következnek be. Az így kiszűrt betegek kezelése további forgalmat generál.
2. A rutin vizsgálatok kiegészítő része lett, nem kell 3 napot várni a külsős labor szolgáltatók eredményére, az azonnali korrekt diagnozis és kezelés nagymértékben növelte a tulajdonosi elégedettséget. A nyári forró időszakban a minták külsős laborba történő hűtött szállítása nem volt megoldott, gyakran a minta tönkrement, vagy a vizsgálat fals eredményt mutatott, ezzel a géppel ez a probléma megoldódott.
3. . A környéken élő tulajdonosok közül azon igényesebb réteg számára akinek igényei az ellátás színvonalában a fejlettebb területekéhez kezd felzárkózni úgynevezett Wellnes Plan csomagokat (basic vagy prémium) alakítottunk ki, amely fiatal (puppy) vagy idős (adult) állatok kedvezménnyel árult szűrő, vizsgálati és rutin műtéti szolgáltatás csomagját jelenti. Ez tartalmaz időszakos fizikai, vér és vizelet vizsgálatot, teszteket és ha szükséges műtéti beavatkozásokat (sérv, fogászat, daganat műtét).
4. A közelben található nagyüzemi szarvasmarha telepen is végzek vele vizsgálatokat, mivel a gép több fajú állat vizsgálatára alkalmas.
5. A száraz kémiai elven működő gép karbantartása olcsóbb, működtetése egyszerűbb, évente egyszer kell kalibrálni, nincsenek olyan folyadékos csöves alkatrészei melyek eltömődnek, a vér bealvadása nem következik be. Használata során a reagensek compact gyári rotorokban vannak elhelyezve, emberi beavatkozás nélkül mér, elkerülve az ezzel kapcsolatos hiba lehetőséget. A gép kicsi, hordozható, számítógépes kapcsolattal van kialakítva, az eredményt elektronikusan tudjuk továbbítani a tulajdonosnak és saját adat bázisából bármikor vissza kereshetőek a korábbi adatok.

I-Vaporal altatógép biztonságos körülményeket biztosít, így idősebb és/vagy rizikó páciensekkel kapcsolatos és hosszabb ideig tartó műtéteket is végzünk. A műtét alatti monitorizálás lehetővé vált. Az oxygenizáló rendszer probléma esetén gyors beavatkozást tett lehetővé, felgyorsítja az ébredési fázist, így a postoperatív ellátási idő, amely alatt más munkát nem tudtunk végezni lerövidült. Az ébredési izgalmi tünetek, ami a tulajdonosok számára ijesztőek is rövidebbek.

Az elektromosan dönthető/emelhető műtőasztal nagymértékben megkönnyítette a műtétek elvégzését. A dönthető funkcióval könnyebb az ivartalanítási műtétek elvégzése, azok műtéti ideje rövidült, az úgynevezett „nyitott has” időszaka és az ezzel járó fertőzés veszély csökkent. A kritikus területek belátása jobb lett. A dolgozók komfort érzete, az emelhető magasság miatt sokkal jobb, a „műtéti fáradtság” kisebb lett.

Mivel a környéken a kisállattartók anyagi lehetőségei korlátozottabbak ezekkel az eszközökkel sikerült több falu ivartalanítási programjában részt venni, ezek a munkák jelenleg is zajlanak. A gépek beszerzése egy komplex egymásra épülő szolgáltatási paletta bővítésének az alapját képezik, melyet a fent leírt eredmények igazolnak.





